NGC 188

NGC 188 (arba Caldwell 1) – padrikasis spiečius, esantis Cefėjo žvaigždyne. Nuo Žemės nutolęs daugiau nei 5400 šviesmečių. Objekto regimasis ryškis – 8,1.Caldwell 1. NASA. Nuoroda tikrinta 2021-06-01. Spiečiaus spindulys – 11,8 šviesmečio.Open cluster NGC 188 explored with AstroSat. Phys.org. Nuoroda tikrinta 2021-06-01.

NGC 188 spiečių 1831 m. lapkričio 3 d. atrado John Herschel.

Padrikųjų spiečių žvaigždės laikui bėgant tolsta viena nuo kitos, tačiau NGC 188 atveju yra kitaip. Šis spiečius yra pernelyg toli nuo galaktikos branduolio, kad suirtų dėl galaktikos gravitacinio poveikio. Spiečiaus amžius siekia bent 6,8 mlrd. metų, tai vienas seniausių (ar apskritai seniausiasMessier 62 , Messier SEDS. Nuoroda tikrinta 2021-04-28.) aptiktų padrikųjų spiečių.

NGC 188 spiečiuje yra maždaug 120 žvaigždžių.NGC 188. SEDS. Nuoroda tikrinta 2021-06-01. Stebėjimai parodė, kad šiame spiečiuje esama mėlynųjų atsilikėlių, viena karšta subnykštukė, dvi „geltonosios atsilikėlės“ (yellow stragglers), taip pat gali būti baltųjų nykštukių.

Šis spiečius yra taip arti šiaurinio dangaus poliaus, kad visuomet esti virš horizonto (žiūrint iš bet kurios Šiaurės pusrutulio vietos). NGC 188 matomas netoli Šiaurinės žvaigždės.

 Išnašos 

Kategorija:Spiečiai